V gacha bo‘lgan kuchlanish ko‘rsatgichlari

|
V gacha bo‘lgan kuchlanish ko‘rsatgichlari
|
bet | 24/30 | Sana | 11.12.2023 | Hajmi | 89,06 Kb. | | #115944 |
1000 V gacha bo‘lgan kuchlanish ko‘rsatgichlari
3.1.35. 1000 V gacha bo‘lgan kuchlanish ko‘rsatgichlarini qabul qilish-topshirish va ishlatish sinovlari izolatsiyani yuqori kuchlanishda sinash, sxemani yuqori kuchlanishda tekshirish, yonish kuchlanishini aniqlash va eng katta ishchi kuchlanishga mo‘ljallangan kuchlanish ko‘rsatgichidan o‘tadigan tokni o‘lchashdan iboratdir.
3.1.36. Ikki qutbli kuchlanish ko‘rsatgichi izolatsiyasini tekshirish uchun izolatsiyalangan qar ikki korpus butun uzunligi bo‘yicha ajratgich halqaga folga bilan o‘raladi va korpuslarni ulovchi sim suvli vannaga, dastakka 5 — 10 mm qolguncha, to‘la ko‘milguncha tushiriladi. Sinov uskunasining bir simi kontakt-uchliklarga ulanib, ikkinchisi yerga ulangani esa, folgaga ulanib suvga tushiriladi (3.2-chizma).
3.2-chizma. Kuchlanish ko‘rsatgichi dastagi va simi izolatsiyasining elektr mustahkamligini sinash prinsipial shakli: 1 — sinalayotgan kuchlanish ko‘rsatgichi; 2 — sinalayotgan transformator; 3 — suvli vanna; 4 — elektrod sim.
3.3-chizma. Dielektrik qo‘lqoplar, etiklar va kalishlarni sinash prinsipial shakli. 1 — sinov transformatori; 2 — almashlab ulovchi kontaktlar; 3 — shuntli qarshilik (15 — 20 kOm); 4 — gazorazryadli lampa; 5 — drossel; 6 — milliampermetr; 7 — razryadlovchi qurilma; 8 — suvli vanna.
Bir qutbli kuchlanish ko‘rsatgichining izolatsiyalovchi korpusi butun uzunligi bo‘yicha ajratgich halqasigacha uzunligi bo‘yicha folga bilan o‘raladi. Folga bilan dastak boshidagi kontakt orasida kamida 10 mm ochiq joy qoldiriladi. Sinov uskunasining bir simi kontakt-uchlikka ulanib, ikkinchisi — yerga ulangan simi — folgaga ulanadi.
Sinovlarni dielektrik qo‘lqop, etik va kalishni sinash uchun mo‘ljallangan uskuna vositasida o‘tkazish tavsiya qilinadi (3.3-chizma).
500 V kuchlanishgacha bo‘lgan elektr uskunalarida qo‘llaniladigan kuchlanish ko‘rsatgichi uchun sinov kuchlanishi 1 kV ni, 660 V gacha bo‘lgan elektr uskunalarida — 2 kV ni tashkil qiladi. Sinovning davom etish muddati 1 minut.
Cho‘ntakda olib yuriladigan voltmetrning izolatsiyalovchi qismi ushbu asbobni ishlatishga mo‘ljallangan kuchlanish sinfida, asbobning o‘zi esa GOST 8.002-71 bo‘yicha sinaladi.
3.1.37. Ikki qutbli kuchlanish ko‘rsatgichi sxemasini tekshirish uchun sinov uskunasidan kontakt-uchliklarga kuchlanish beriladi, bir qutbli kuchlanish ko‘rsatgichi sxemasini tekshirish uchun esa kontakt-uchlikka va korpus boshidagi kontaktga kuchlanish beriladi.
660 V gacha elektr uskunalarida ishlatiladigan gazorazryad lampali kuchlanish ko‘rsatkichi uchun sinov kuchlanishi 750 V ni, 500 V gacha bo‘lgan elektr uskunalarida esa 600 V ni tashkil qiladi. Sinovning davom etish muddati 1 minut.
3.1.38. Yonish kuchlanishi ikki qutbli kuchlanish ko‘rsatgichida kontakt-uchliklarga yoki bir qutbli kuchlanish ko‘rsatgichida kontakt-uchlikka va korpus boshidagi kontaktga kuchlanish berish bilan aniqlanadi.
3.1.39. Ushbu Qoidalarning 3.1.37-bandiga asosan, sinovlar o‘tkazganda kuchlanish ko‘rsatgichidan unga mo‘ljallangan eng katta ishchi kuchlanishda o‘tuvchi tok kuchi o‘lchanadi. Bu tok kuchi o‘zidan aktiv tok1 o‘tkazish prinsipi bilan ishlovchi kuchlanish ko‘rsatgichlarida 4 mA dan oshmasligi hamda sig‘im toki o‘tkazish prinsipi bilan ishlovchi kuchlanish ko‘rsatgichlarida esa 0,6 mA dan oshmasligi kerak.
1Bir vaqtning o‘zida kuchlanishni o‘lchovchi kuchlanish ko‘rsatuvchi asboblar uchun bu tok 10 mA gacha oshirilishi mumkin.
3.1.40. Sinovdan oldin kuchlanish ko‘rsatkichini tashqi ko‘rikdan o‘tkazish va ishlatish jarayonida ularning o‘lchamlari, kuchlanish ko‘rsatgichi himoya oynasi va lampalarining yaxlitligi, kontakt uchliklarning butunligi va korpuslarini bir-biriga ulovchi simning mustahkamligi tekshiriladi.
|
| |